
ДОКЛАД 
От: ИНЖ. ГЕОРГИ ПАВЛОВ – КМЕТ НА ОБЩИНА СТРЕЛЧА
ОТНОСНО: Одобряване на План - сметката за приходи и разходи за  събиране и транспортиране на битови отпадъци, третиране на битови отпадъци  в инсталации и съоръжения  и поддържане на чистотата в териториите за обществено ползване през 2027 г. Определяне размера на промилите на такса за битови отпадъци в Община Стрелча за 2027 г.

УВАЖАЕМИ ГОСПОДИН  ПРЕДСЕДАТЕЛ,  

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,     
В изпълнение на Закона за местните данъци и такси (ЗМДТ) внасям за разглеждане и приемане проект на План - сметка на приходите и разходите за събиране и транспортиране на битови отпадъци, третиране на битови отпадъци в инсталации и съоръжения и поддържане на чистотата в териториите за обществено ползване за 2027 година на територията на Община Стрелча, както и определяне размера на промилите на такса за битови отпадъци в Община Стрелча за 2027 г.
I. Правно основание

По смисъла на Закона за местните данъци и такси, таксата за битови отпадъци е местна такса, която се определя от Общинския съвет и се събира от Общината. Съгласно чл. 8 от ЗМДТ, размерът на таксите се определя при спазването на следните принципи: възстановяване на пълните разходи на Общината по предоставянето на услугата; създаване условия за разширяване на предлаганите услуги и повишаване на тяхното качество; постигане на по-голяма справедливост при определяне и заплащане на местите такси.


В изпълнение на чл. 9 от ЗМДТ и съгласно Наредба за определянето и администрирането на местните такси и цени на услуги на територията на Община Стрелча  приета с решение № 263/26.03.2025 г., изменена и допълнена с Решение № 316/25.06.2025г. на Общински съвет Стрелча, е указан редът за администриране и събиране на таксата за битови отпадъци.

Към момента са в сила разпоредбите на ЗМДТ, уреждащи определянето на таксата за битови отпадъци и основите за нейното изчисляване. В Народното събрание е внесен законопроект, с който се предлага отлагане на задължителното прилагане на новия модел за определяне на такса „Битови отпадъци“ и продължаване на преходния режим и през 2027 г. Предвид обстоятелството, че към момента предложените изменения не са приети и не са влезли в сила, настоящият доклад и план-сметката са разработени съобразно със запазване на начина на изчисляване, съгласно действащата към момента нормативна уредба, като  обезпечава разходите на услугите по чл.62 от ЗМДТ., като при необходимост същите следва да бъдат приведени в съответствие с окончателно приетите и влезли в сила законодателни изменения.


План-сметката за чистотата за 2027 г. е разработена на база действащата основа, определена в Наредбата за определянето и администрирането на местните такси и цени на услуги, предоставяни от Община Стрелча въз основа на необходимите разходи за нормалното функциониране на системата за управление на битовите отпадъци на територията на общината. 

При определяне на необходимите разходи и размера на таксата за битови отпадъци за 2027 г. за сравнителна база е използвана план-сметката за 2025 г., тъй като през 2026 г. не е приемана нова план-сметка за дейностите по чл. 62 от ЗМДТ. През 2026 г. Община Стрелча е продължила да изпълнява дейностите по събиране и транспортиране на битови отпадъци, тяхното третиране и поддържане на чистотата на териториите за обществено ползване въз основа на приетата за 2025 г. план-сметка. Поради това при анализа на необходимите разходи за 2027 г. се извършва съпоставка с план-сметката за 2025 г., която представлява последната приета план-сметка, а не с отделна план-сметка за 2026 г.

Определянето на размера на таксата за битови отпадъци за 2027 г. следва да бъде извършено, като се вземат предвид увеличението на необходимите разходи по план-сметката за 2027 г. спрямо последната приета план-сметка за 2025 г., както и необходимостта от осигуряване на финансов ресурс за непрекъснатото и качествено предоставяне на услугите по събиране и транспортиране на битовите отпадъци, тяхното третиране и поддържане на чистотата на териториите за обществено ползване. При анализа на изпълнението на дейностите е установено, че необходимите разходи за сметосъбиране, сметоизвозване, третиране на отпадъците и поддържане на чистотата на обществените площи надхвърлят приходите, които реално постъпват от такса „Битови отпадъци“, поради което част от необходимите разходи се финансират и от други общински средства и приходи.
Размерът на такса „Битови отпадъци“ в Община Стрелча не е променян от 2021 г., докато през този период разходите за труд, горива, поддръжка и ремонт на специализираната техника, материали, третиране и транспортиране на отпадъците и поддържане на чистотата на обществените територии са се увеличили. В резултат на това формираният недостиг за предоставяне на услугите ежегодно се покрива със средства от бюджета на Община Стрелча.

Предложеното увеличение на разходната част има за цел да осигури финансово обезпечаване на дейностите по събиране и транспортиране на битовите отпадъци, тяхното третиране и поддържане на чистотата на териториите за обществено ползване.
В тази връзка се предлага и настоящата План - сметка на необходимите разходи за битови отпадъци през 2027 г.


Предлаганият проект на План - сметка включва планираните разходи за събиране и транспортиране на битови отпадъци, третиране на битови отпадъци  в инсталации и съоръжения  и поддържане на чистотата в териториите за обществено ползване през 2027 г. за гр. Стрелча и всички населени места от община Стрелча. Същият включва необходимите разходи по дейности, както следва:
1. събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци, с изключение на разделното събиране, предварителното съхраняване и транспортирането на битовите отпадъци, попадащи в управлението на масово разпространени отпадъци по Закона за управление на отпадъците

2. третиране на битови отпадъци, необхванати в управлението на масово разпространените отпадъци, както и проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци 

3. поддържане на чистотата на уличните платна, площадите, алеите, парковите и другите територии от населените места и селищните образувания в общината, предназначени за обществено ползване

Съгласно действащата редакция на чл. 67 от ЗМДТ размерът на таксата за битови отпадъци се определя за календарна година, като количеството битови отпадъци е водеща основа за определяне на размера на таксата. Общинският съвет може да приеме друга основа или основи, когато съществуват обективни обстоятелства, възпрепятстващи прилагането на водещата основа. 
Към момента са налице обективни обстоятелства, възпрепятстващи прилагането на основа, определена въз основа на количеството битови отпадъци, а именно липса на необходимата техническа и организационна обезпеченост за надеждно измерване и отчитане на количеството отпадъци за всеки имот и ползвател. Използването на данъчната оценка и отчетната стойност позволява определянето и администрирането на таксата въз основа на налична и проверима информация и при съществуващата организация на предоставяне на услугите.

Предвид изложеното, се предлага за 2027 г. да бъде запазена действащата основа за определяне размера на такса „Битови отпадъци“ – данъчна оценка или отчетна стойност на имотите, до създаването на необходимите нормативни, технически и организационни условия за прилагане на друга основа.
Община Стрелча продължава да работи по определянето на справедлив модел за  прилагане на новата методика на принципа „замърсителят плаща“.


Начинът за изчисляване на размера на таксата за битови отпадъци при прилагане на приетите от Общинския съвет основи се определя съгласно ЗМДТ и приетата Наредба за определянето и администрирането на местните такси и цени на услуги на територията на Община Стрелча. В тази връзка икономическата обосновка на план-сметката за дейностите по сметосъбиране и сметоизвозване, третиране и обезвреждане на битовите отпадъци в депа или други съоръжения и поддържане на чистотата на териториите за обществено ползване е разработена съгласно приетата и действаща към момента нормативна уредба.

            II. Организация на дейностите 


Дейностите по събиране и транспортиране на битовите отпадъци до инсталации и съоръжения, както и по поддържане на чистотата на уличните платна, площадите, алеите, парковете и другите територии за обществено ползване, се осъществяват от служители на дейност „Чистота“ към ОП „БКС и ОИ“.

На територията на всички населени места в община Стрелча е въведено организирано сметосъбиране и сметоизвозване. За обезпечаване на дейността са закупени необходимите съдове за битови отпадъци и е осигурен необходимият кадрови ресурс.

Към момента на територията на всички населени места в община Стрелча са разположени и се обслужват общо 275 броя контейнери тип „Бобър“ с обем 1,1 куб. м, 502 броя метални кофи с обем 110 л, 720 броя пластмасови кофи с обем 110 л, 50 броя пластмасови кофи с обем 240 л и 15 броя метални контейнери с обем 4 куб. м, предназначени за зелени и строителни отпадъци.

В дейността са ангажирани 17 служители, които осъществяват дейностите по събиране и транспортиране на отпадъците и поддържане на чистотата на териториите за обществено ползване.

По плана на приходната част

Към 30 септември 2026 г. реализираните приходи от такса „Битови отпадъци“ са в размер на 220 497 евро, при планирани приходи от ТБО в размер на 588 444 лв. / 300 864,86 евро, което представлява 73,29 % изпълнение на плана за приходите от такса „Битови отпадъци“.

Реализираните приходи от други източници са в размер на 5 510 евро, при планирани приходи в размер на 64 000 лв. / 32 720,70 евро, което представлява 16,84 % изпълнение на плана.

За покриване на недостига на средства по план-сметката са предвидени собствени бюджетни средства от бюджета на Община Стрелча в размер на 274 339 лв. / 140 267 евро.

Общият размер на реализираните приходи към 30 септември 2026 г. възлиза на 226 007 евро, при общо планирани приходи в размер на 652 444 лв. / 333 585,56 евро.

През 2026 г. Община Стрелча е продължила да предоставя услугите въз основа на последната приета план-сметка за 2025 г. и при действащия размер на такса „Битови отпадъци“. Сравнението с 2025 г. е обусловено от обстоятелството, че през 2026 г. не е приета нова план-сметка за дейностите по чл. 62 от Закона за местните данъци и такси (ЗМДТ).

По плана на разходната част

Към 30 септември 2026 г. реализираните разходи за дейността възлизат на 204 986 евро, от които 201 197 евро са разходи за издръжка, персонал, лизинг, закупуване на нови съдове за отпадъци и поддържане на чистотата, а 3 789 евро са отчисления по чл. 60 от Закона за управление на отпадъците (ЗУО).

Реализираните разходи представляват 43,26 % спрямо размера на последната приета план-сметка за 2025 г., възлизаща на 926 783 лв. / 473 856,62 евро.

Анализът на изпълнението на приходната и разходната част показва необходимост от устойчиво финансово обезпечаване на предоставяните услуги, както и от постигане на по-добро съответствие между необходимите разходи за тяхното предоставяне и приходите от такса „Битови отпадъци“.

Следва да бъде отчетено обстоятелството, че основните размери на промилите са запазени за продължителен период. За 2026 г. Общинският съвет – Стрелча е запазил размера на промилите спрямо 2021 г., включително ставката от 6,60‰ за жилищни и вилни имоти на граждани, както и за жилищни имоти на юридически лица и еднолични търговци.

Същевременно през този период са нараснали разходите, свързани с предоставянето на услугите по чл. 62 от ЗМДТ, включително разходите за труд, горива, материали, резервни части, поддръжка и ремонт на специализираната техника, третиране и обезвреждане на отпадъците, както и разходите, свързани с изпълнението на нормативните изисквания.

В резултат на това приходите от такса „Битови отпадъци“ не са достатъчни за пълното покриване на необходимите разходи за предоставяне на услугите. Формираният недостиг се покрива със средства от бюджета на Община Стрелча и други допустими общински приходи.

Обосновка на необходимия финансов ресурс за 2027 г.

Предвиденото увеличение на разходната част на план-сметката за 2027 г. е обусловено от необходимостта да бъде осигурен финансов ресурс, съответстващ на реалните разходи за предоставяне на услугите по събиране и транспортиране на битовите отпадъци, тяхното третиране и поддържане на чистотата на териториите за обществено ползване.

С оглед осигуряване на непрекъснато, качествено и законосъобразно предоставяне на услугите, както и ограничаване на необходимостта от дофинансирането им със средства от общинския бюджет, в план-сметката за 2027 г. са предвидени необходимите средства, съобразени с реалните разходи за изпълнение на дейностите.

Необходимият финансов ресурс за 2027 г. е предвидено да бъде обезпечен чрез приходите от такса „Битови отпадъци“, други допустими източници на финансиране и средства от бюджета на Община Стрелча, като целта е да се постигне по-добро съответствие между разходите за предоставяне на услугите и източниците на тяхното финансиране.

III. Формиране на план – сметката

Разпределението по отделните видове разходи на План-сметката за 2027 година е, както следва:


1. Разходи за събиране на битовите отпадъци и транспортирането им до инсталации и съоръжения за третирането им, както и осигуряване на съдове за събиране на битовите отпадъци, с изключение на разделното събиране, предварителното съхраняване и транспортирането на битовите отпадъци, попадащи в управлението на масово разпространени отпадъци по Закона за управление на отпадъците – 353 477 евро
2. третиране на битови отпадъци, необхванати в управлението на масово разпространените отпадъци, както и проучване, проектиране, изграждане, поддържане, експлоатация, закриване и мониторинг на депата за битови отпадъци и/или други инсталации или съоръжения за оползотворяване и/или обезвреждане на битови отпадъци  -  238 739 евро

3. Поддържане на чистотата на уличните платна, площадите, алеите, парковете и други територии от населените места, предназначени за обществено ползване  -  54 027 евро

Средствата се планират в бюджета на Община Стрелча за 2027 година, съгласно Единната бюджетна класификация в приходна и в разходна част в дейност „Чистота”.

Общият размер на прогнозните разходи за 2027 г. възлиза на 646 243 евро.
       IV. Определяне на годишния размер на таксата


На основание чл. 66, ал. 1 от Закона за местните данъци и такси (ЗМДТ), такса за битови отпадъци за 2027 г. се определя в съответствие с необходимите разходи за осигуряване на услугите по събиране и извозване на битовите отпадъци, третирането и обезвреждането им в депа или други съоръжения, както и за поддържане чистотата на териториите за обществено ползване.


Размерът на таксата е определен за всяка услуга поотделно, респективно такса „Битови отпадъци“ се състои от три компонента, включващи цената на съответните услуги. Размерът на отделните компоненти е съобразен с необходимите разходи по предложената план-сметка за съответните дейности по събиране и транспортиране, третиране и обезвреждане на битовите отпадъци в депа или други съоръжения, както и за поддържане чистотата на териториите за обществено ползване.

План-сметката за 2027 г. е разработена на база действащата основа, определена в Наредбата за определянето и администрирането на местните такси и цени на услуги, предоставяни от Община Стрелча.

При определяне на необходимите разходи и размера на таксата за битови отпадъци за 2027 г. за сравнителна база е използвана план-сметката за 2025 г., тъй като през 2026 г. не е приемана нова план-сметка за дейностите по чл. 62 от ЗМДТ. През 2026 г. Община Стрелча е продължила да предоставя услугите въз основа на приетата за 2025 г. план-сметка.

Поради това при анализа на необходимите разходи за 2027 г. се извършва съпоставка с последната приета план-сметка – тази за 2025 г., която е в размер на 926 783 лв./473 856,62 евро.

Определянето на размера на таксата за битови отпадъци за 2027 г. следва да бъде извършено, като се вземат предвид увеличението на необходимите разходи в план-сметката за 2027 г. спрямо последната приета план-сметка за 2025 г., както и необходимостта от осигуряване на финансов ресурс за непрекъснатото и качествено предоставяне на услугите.

Очакваните постъпления от такса „Битови отпадъци“ за 2027 г., изчислени при променен размер на промилите, възлизат на 541 560 евро при 100 % събираемост, както следва:
1 . За жилищни и вилни имоти на граждани, както и за жилищни имоти на юридически лица и еднолични търговци – пропорционално върху данъчната оценка на имота – 11,9 ‰ /промила/, разпределени:

- за сметосъбиране и сметоизвозване – 7.2 ‰

- за обезвреждане на битовите отпадъци - 3.6‰ -

- за чистота на териториите за обществено ползване - 1.1‰

2. За незастроени жилищни парцели намиращи се в районите на организирането сметосъбиране и сметоизвозване – пропорционално върху данъчната оценка на имота  – 8,6‰ /промила/, разпределени:

- за сметосъбиране и сметоизвозване - 4.0 ‰

- за обезвреждане на битовите отпадъци – 3.6 ‰

- за чистота на териториите за обществено ползване - 1.0 ‰

3. За нежилищни имоти на юридически лица и еднолични търговци -   пропорционално върху отчетна стойност и физически лица върху данъчната оценка: – 38.9 ‰

- за сметосъбиране и сметоизвозване – 23.0 ‰

- за обезвреждане на битовите отпадъци – 8.3 ‰

- за чистота на териториите за обществено ползване – 7.6 ‰

4. За жилищни и вилни имоти на граждани в селата – пропорционално върху данъчната оценка – 14.4 ‰

- за сметосъбиране и сметоизвозване – 7.60‰

- за обезвреждане на битовите отпадъци – 4.3‰

- за чистота на териториите за обществено ползване - 2.5‰

5. За нежилищни имоти на юридически лица и еднолични търговци извън регулационните граници на Общината – върху отчетната стойност- 7.6‰

- за чистота на териториите за обществено ползване – 7.6‰

6. За нежилищни имоти -в зависимост от декларираните съдове:

- за един брой контейнер тип „Бобър”/годишно/ - 2 209 евро
Посоченият размер представлява теоретично максималния размер на приходите при пълна събираемост на начислените задължения.

С оглед на реално постигнатото изпълнение на приходите от такса „Битови отпадъци“ към 30 септември 2026 г. – 73,29 %, при запазване на същото ниво на събираемост, реално очакваните постъпления от ТБО за 2027 г. биха възлезли на приблизително 396 927 евро.

Това показва, че при определяне на необходимия финансов ресурс за 2027 г. не следва да се изхожда единствено от теоретично възможните приходи при 100 % събираемост, а да се отчита реалното изпълнение на приходите и фактическата събираемост на такса „Битови отпадъци“. Разликата между максимално очакваните приходи при 100 % събираемост и реалистично очакваните постъпления при ниво на събираемост от 73,29 % възлиза на приблизително 144 633 евро.


V. Цели, които се поставят

С приемането на План-сметката се цели качествено изпълнение на услугите по сметосъбиране, сметоизвозване, обезвреждане на битови отпадъци и поддържане на чистотата на териториите за обществено ползване през 2027 година.


Основна цел е осигуряването на устойчиво финансово обезпечаване на дейностите, при запазване на качеството и непрекъснатостта на предоставяните услуги и постепенно намаляване на необходимостта от дофинансиране със средства от бюджета на Община Стрелча.

VI. Финансови и други средства, необходими за изпълнението на план-сметката


Средствата, необходими за изпълнението на предложената План-сметка за необходимите разходи на Община Стрелча за предоставяне на услугите по събиране и транспортиране на битови отпадъци, третиране на битови отпадъци и поддържане на чистотата на териториите за обществено ползване през 2027 г. са  в  размер на  646 243 евро и се осигуряват от постъпленията от такса „Битови отпадъци“, други източници на финансиране и средства от бюджета на Община Стрелча.

Планираните прогнозни приходи от физически и юридически лица, при симулация на  облагане за 2027 г. от такса „Битови отпадъци“ възлиза на 541 560 евро. 
Разликата до общия размер на необходимите средства за изпълнение на план-сметката е 104 683 евро и се осигурява от други общински източници и средства от бюджета на Община Стрелча, както следва:

· Средства в размер на 2 000 евро от Други местни такси (постъпили приходи  по чл. 56, т. 7 от Наредба за определянето и администрирането на местните такси и цени на услуги на територията на община Стрелча)


· Средства в размер на 5 000 евро от Приходи от глоби, санкции и наказателни лихви.

· Средства в размер на 5 000 евро от Нетни приходи от продажба на стоки и услуги / постъпили приходи  по чл.56, т.9 и т. 10 от Наредба за определянето и администрирането на местните такси и цени на услуги на територията на община Стрелча /
· Средства в размер на 92 683 евро от  Други общински средства и приходи, различни от приходите от такса битови отпадъци

Посочените други общински средства и приходи представляват средства, които не са приходи от такса „Битови отпадъци“ и не попадат в конкретно изброените източници на финансиране по чл. 66, ал. 4 от ЗМДТ, но могат да бъдат използвани за финансиране на разходите по план-сметката при спазване на приложимата нормативна уредба.

Предвиденото дофинансиране от общинския бюджет е необходимо за осигуряване на непрекъснатото и качествено предоставяне на услугите по чл. 62 от ЗМДТ и за гарантиране на финансовото обезпечаване на дейностите по събиране и транспортиране на битовите отпадъци, тяхното третиране и поддържане на чистотата на териториите за обществено ползване.

В този смисъл предложеното увеличение на размера на такса „Битови отпадъци“ има за цел да намали размера на необходимото дофинансиране от общинския бюджет и да постигне по-добро съответствие между разходите за предоставяне на услугите и приходите от таксата, без да се допуска прекъсване или влошаване на качеството на услугите.

В План-сметката по чл. 66 от Закона за местните данъци и такси  на община Стрелча за 2027 година са предвидени общо разходи по Закона за управление на отпадъците в размер на 353 477 евро, които са отразени в § 61-02  - Трансфери между бюджети – предоставени трансфери, както следва:

1.Разходи по чл. 60 - Задължение на Община Стрелча за заплащане на частта си по обезпечение  на площадката на депото в Панагюрище.
2.Разходи по чл. 64 Задължения на Община Стрелча за отчисления за обезвреждане на  неопасни отпадъци и на депа за строителни отпадъци по Наредба НРНИОРООИДО № 7 от 19 декември 2013 г. 
3. Разходи за осигуряване на  собствен принос по реализирани и предстоящи проекти свързани с управлението и обезвреждането на битовите отпадъци - разходи за изграждане на подпорна стена, препроектиране и рекултивация на клетка № 1 на РДБО – Панагюрище;

Контролът по прилагането на План-сметката се осъществява от определени  със заповед на кмета  служители на Община Стрелча.
Планираните превалутирани разходи за 2027 г. за дължимите месечни отчисления по чл. 64 от Закона за управление на отпадъците (ЗУО) в общ размер на 92 283 евро  могат да бъдат използвани след одобрение от РИОСВ, съгласно нормативите на чл. 24, ал.1 , точки от 1 до 7 на Наредба № 7 на МОСВ от 19.12.2012 г за реда и начина за изчисляване и определяне на размера на обезпеченията и отчисленията, изисквани при депониране на отпадъци, а именно:

– Проектиране, включително пред инвестиционни проучвания, финансови и икономически анализи, морфологични анализи на отпадъците и изграждане на нови съоръжения за оползотворяване/рециклиране на битови и строителни отпадъци, в т.ч. инсталации за сепариране, инсталации за компостиране, инсталации за анаеробно разграждане, площадки за безвъзмездно предаване на разделно събирани отпадъци от домакинствата, както и дейностите, свързани с авторски, строителен надзор и инвеститорски контрол на същите;

– Осигуряване на други съоръжения и инсталации, необходими за изпълнение на изискванията на ЗУО и на подзаконовите нормативни актове по прилагането му, както и за извършването на последващи разходи, свързани с изградените съоръжения и инсталации за оползотворяване, в т.ч. рециклиране на битови отпадъци;

– Осигуряване на собствен принос при финансиране на проекти за управление на отпадъците със средства от Оперативна програма „Околна среда“, Предприятието по управление на дейностите по опазване на околната среда и други публични източници;

– Осигуряване на информация на обществеността за дейности по управление на отпадъците на територията на региона/общината, свързани с предотвратяване образуването на отпадъците, подготовка за повторна употреба и постигане на целите по чл. 31, ал. 1 от ЗУО съгласно мерките, заложени в програмата за управление на отпадъците; разходите за осигуряване на информация не трябва да надвишават 7 % от годишно натрупаните отчисления за съответната година;

– Предварително третиране и оползотворяване на битови отпадъци, в т.ч. рециклиране;

–  Програми за управление на отпадъците.


С цел прозрачност при определянето на приходите и необходимите разходи по План-сметката и в изпълнение на чл.66, ал.1 и 2 от АПК, с настоящия Проект на План – сметка (Приложение 1) в едномесечен срок се дава възможност на заинтересованите лица да осъществят правото си на участие, като дадат своите писмени предложения и възражения по същата. Писмени предложения и възражения могат да се подадат в деловодството в сградата на общинска администрация, гр. Стрелча, пл. Дружба 2, или на електронна поща: strelcha11@mail.bg  

Предвид изложеното, анализът на приходите и разходите показва необходимост от актуализиране на размера на таксата за битови отпадъци за 2027 г.

Необходимостта от промяна е обусловена от продължителното запазване на основните размери на промилите при едновременно увеличаване на разходите за труд, горива, материали, поддръжка, третиране и обезвреждане на отпадъците и изпълнение на нормативните изисквания.

Предложеното увеличение има за цел да намали разликата между приходите от ТБО и необходимите разходи за предоставяне на услугите и да осигури по-устойчиво финансово обезпечаване на системата през 2027 г.

Предложението е разработено съобразно действащата към момента нормативна уредба, като се отчита и наличието на внесен законопроект за изменение на нормативната уредба относно срока и начина на прилагане на новия модел за определяне на такса „Битови отпадъци“. Тъй като предложените законодателни изменения към момента не са приети и не са влезли в сила, настоящото предложение не се основава на тях, а на действащата нормативна уредба. При окончателното приемане и влизане в сила на законодателни изменения, които имат отношение към определянето на такса „Битови отпадъци“ за 2027 г., настоящото предложение следва да бъде съобразено с тях.
В тази връзка и на основание чл. 21, ал. 1, т. 7, във връзка с ал.2 от Закона за местното самоуправление и местната администрация, във връзка с чл. 62, чл. 63, чл. 64, чл. 66 и чл. 67 от Закона за местните данъци и такси, във връзка с  чл. 18 и §7 от ПЗР на Наредбата за определянето и администрирането на местните такси и цени на услуги на територията на община Стрелча, предлагам Общинският съвет – Стрелча да приеме и одобри план-сметка за дейностите по събиране, извозване и обезвреждане в депа или други съоръжения на битовите отпадъци и за поддържане чистотата на териториите за обществено ползване за 2027 г., както и размера на такса битови отпадъци за жилищните и нежилищни имоти на предприятия и граждани за 2027 г., съгласно приложения проект за решение.

Приложения:


1. Приложение №1 и 2

2. Проект на решение
ИНЖ. ГЕОРГИ ПАВЛОВ
КМЕТ НА ОБЩИНА СТРЕЛЧА
                 Приложение №2
Промил на такса битови отпадъци за Община Стрелча, пропорционално върху данъчната оценка или отчетната стойност на имотите, както следва:

	Длъжници/вид услуга
	2021 г. –2026г.

	2027 г.

	I. За жилищни и вилни имоти на граждани, както и за жилищни имоти на юридически лица и еднолични търговци – данъчна оценка на имота:
	6.6 ‰                   
	11.9‰  

	1.за сметосъбиране и сметоизвозване
	4.0 ‰                  
	  7.2 ‰

	2.за обезвреждане на битовите отпадъци
	2.0 ‰                   
	  3.6 ‰

	3.за чистота на териториите за обществено ползване
	0.6 ‰                   
	  1.1 ‰

	II.За незастроени жилищни парцели намиращи се в районите на организирано сметосъбиране и сметоизвозване – данъчна оценка на имота:
	4.8 ‰                   
	   8.6 ‰

	1.за сметосъбиране и сметоизвозване
	2.2 ‰                
	   4.0 ‰

	2.за обезвреждане на битовите отпадъци
	2.0 ‰                
	   3.6 ‰

	3.за чистота на териториите за обществено ползване
	0.6 ‰             
	   1.0 ‰  

	III.За нежилищни имоти на юридически лица и еднолични търговци-пропорционално върху отчетната стойност и физически лица върху данъчната оценка:
	21.6 ‰          
	38.9 ‰

	1.за сметосъбиране и сметоизвозване
	11.5 ‰             
	23.0 ‰

	2.за обезвреждане на битовите отпадъци
	  4.4 ‰               
	   8.3 ‰

	3.за чистота на териториите за обществено ползване
	  5.7 ‰               
	   7.6 ‰

	IV.За жилищни и вилни имоти на граждани в селата – пропорционално върху данъчната оценка: 
	8.0  ‰                      
	 14.4 ‰

	1.за сметосъбиране и сметоизвозване
	4.2 ‰                   
	   7.6 ‰  

	2.за обезвреждане на битовите отпадъци
	2.4 ‰                   
	   4.3 ‰

	3.за чистота на териториите за обществено ползване
	1.4 ‰                     
	   2.5 ‰

	V. За нежилищни имоти на юридически лица и еднолични търговци извън регулационните граници на Общината – върху отчетната стойност 
	 5.7 ‰                   
	   7.6 ‰   

	- за чистота на териториите за обществено ползване
	5.7 ‰                     
	   7.6 ‰  

	VI. За нежилищни имоти – в зависимост от декларираните съдове:
	
	

	- за един брой контейнер тип „Бобър“ /годишно/ 
	2400 лв.         
	2209 €


ПРОЕКТ!

ОБЩИНСКИ СЪВЕТ – СТРЕЛЧА

Р Е Ш Е Н И Е

№ …..

от редовно  заседание на ОбС – Стрелча

проведено на ………………….

взето с Протокол № …………

ОТНОСНО: Одобряване на План - сметката за приходи и разходи за  събиране и транспортиране на битови отпадъци, третиране на битови отпадъци  в инсталации и съоръжения  и поддържане на чистотата в териториите за обществено ползване през 2027 г. и определяне размера на промилите на такса за битови отпадъци в Община Стрелча.

Общински съвет Стрелча, след като се запозна с предложението на Кмета на Общината инж. Георги Павлов, изясни относимите факти и обстоятелства и обсъди другите постъпили предложения и възражения, намира предложението за законосъобразно и целесъобразно.


Споделяйки изцяло изложените от вносителя мотиви, с цел осигуряване на нужните средства в общинския бюджет за нормалното осъществяване на дейностите по план-сметката за 2027 г, на основание чл. 21, ал. 1, т. 7, във връзка с ал.2 от Закона за местното самоуправление и местната администрация, във връзка с чл. 62, чл. 63, чл. 64, чл. 66 и чл. 67 от Закона за местните данъци и такси, във връзка с  чл. 18 и §7 от ПЗР на Наредбата за определянето и администрирането на местните такси и цени на услуги на територията на община Стрелча, Общински съвет – Стрелча
Р Е Ш И:


І. Приема и одобрява План - сметка за необходимите разходи за услугите по сметосъбиране и сметоизвозване; обезвреждане на битови отпадъци в депо; поддържане чистотата на териториите за обществено ползване на територията на община Стрелча за 2027 година, съгласно приложение № 1.


ІІ. Увеличава размера на промилите на такса за битови отпадъци в Община Стрелча за 2027 г., както следва:
1 . За жилищни и вилни имоти на граждани, както и за жилищни имоти на юридически лица и еднолични търговци – пропорционално върху данъчната оценка на имота – 11,9 ‰ /промила/, разпределени:

- за сметосъбиране и сметоизвозване – 7.2 ‰

- за обезвреждане на битовите отпадъци - 3.6‰ -

- за чистота на териториите за обществено ползване - 1.1‰


2. За незастроени жилищни парцели намиращи се в районите на организирането сметосъбиране и сметоизвозване – пропорционално върху данъчната оценка на имота  – 8,6‰ /промила/, разпределени:

- за сметосъбиране и сметоизвозване - 4.0 ‰

- за обезвреждане на битовите отпадъци – 3.6 ‰

- за чистота на териториите за обществено ползване - 1.0 ‰


3. За нежилищни имоти на юридически лица и еднолични търговци -   пропорционално върху отчетна стойност и физически лица върху данъчната оценка: – 38.9 ‰

- за сметосъбиране и сметоизвозване – 23.0 ‰

- за обезвреждане на битовите отпадъци – 8.3 ‰

- за чистота на териториите за обществено ползване – 7.6 ‰


4. За жилищни и вилни имоти на граждани в селата – пропорционално върху данъчната оценка – 14.4 ‰

- за сметосъбиране и сметоизвозване – 7.60‰

- за обезвреждане на битовите отпадъци – 4.3‰

- за чистота на териториите за обществено ползване - 2.5‰


5. За нежилищни имоти на юридически лица и еднолични търговци извън регулационните граници на Общината – върху отчетната стойност- 7.6‰

- за чистота на териториите за обществено ползване – 7.6‰


6. За нежилищни имоти -в зависимост от декларираните съдове:

- за един брой контейнер тип „Бобър”/годишно/ - 2 209 евро
III. Планираните разходи за 2027 г. за дължимите месечни отчисления по 60 и чл. 64 от Закона за управление на отпадъците (ЗУО да бъдат използвани за осигуряване на  собствения принос по реализирани и предстоящи проекти свързани с управлението и обезвреждането на битовите отпадъци - разходи за изграждане на подпорна стена, препроектиране и рекултивация на клетка № 1 на РДБО – Панагюрище;

IV. Настоящото Решение се приема под отлагателно условие. Решението влиза в законна сила от 01.01.2027 г., единствено при условие, че до 31.12.2026 г. Народното събрание приеме и в „Държавен вестник“ бъдат обнародвани измененията, удължаващи срока за прилагане на преходния (стар) модел за 2027 г. В противен случай решението автоматично губи правна сила.
    Поименно гласуване

	име
	за
	против
	въздържал се

	Веселин Илинов Попов  
	
	
	

	Дело Стоянов Делов
	
	
	

	Иван Николов Радев   
	
	
	

	Иванка Николова Илиева  
	
	
	

	Мария Велева Илиева
	
	
	

	Никола Кунчев Николов
	
	
	

	Николай Иванов Николов
	
	
	

	Панка Стоянова Козарекова
	
	
	

	Рашко Динчев Генчев
	
	
	

	Соня Христова Нешева
	
	
	

	Таня Ганчева Генова
	
	
	


	общ брой
	присъствали
	за
	против
	въздържали се

Съгласувал:                                                                       ПРЕДСЕДАТЕЛ НА ОбС:
Дима Георгиева – юрисконсулт                                                    /Рашко Генчев/

